61978J0233
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 28ης Ιουνίου 1979 (
*1
)
Αντικείμενο της υποθέσεως:
Αίτηση του Verwaltungsgericht Φρανκφούρτης/Μάιν προς το Δικαστήριο κατ' εφαρμογή του άρθρου 177 της Συνθήκης ΕΟΚ για την έκδοση προδικαστικής αποφάσεως ως προς την ερμηνεία του κανονισμού (ΕΟΚ) 2015/76 της Επιτροπής της 13ης Αυγούστου 1976 σχετικά με τα συμφωνητικά αποθεματοποίησης για τον επιτραπέζιον οίνο, το γλεύκος σταφυλής και το συμπυκνωμένο γλεύκος σταφυλής (Abl L 221, σ. 20).
Διατακτικό της αποφάσεως:
ΤΟ ΔΙΚΑΣΤΗΡΙΟ (πρώτο τμήμα)
Αποφαίνεται:
Η έκφραση «τόπος αποθεματοποίησης» που χρησιμοποιείται στο άρθρο 4, παράγραφος 2, στοιχείο γ και 14 του κανονισμού 2015/76 της Επιτροπής της 13ης Αυγούστου 1976 (Abl L 221, σ. 20) δεν μπορεί να ερμηνεύεται υπό την έννοια ότι υποχρεώνει τους εθνικούς οργανισμούς παρέμβασης να αρνούνται τη σύναψη με μεμονωμένους παραγωγούς επιτραπέζιου οίνου ή με ομάδες παραγωγών, συμφωνητικού αποθεματοποίησης — για ποσότητα άλλωστε τουλάχιστον 100 εκατόλιτρων — για το μόνο λόγο ότι η ποσότητα που αποτελεί αντικείμενο του αιτούμενου συμφωνητικού δεν θα αποθεματοποιηθεί σε ένα μόνο τόπο, δηλαδή σε ένα και μοναδικό τεμάχιο γης. Εναπόκειται ωστόσο στις αρμόδιες εθνικές αρχές, να καθορίσουν, λαμβανομένων υπόψη των ειδικών προϋποθέσεων στις υπό κρίση αμπελουργικές ζώνες, μέχρι ποιο σημείο πολλαπλασιασμός των τόπων αποθεματοποίησης, που μπορεί να διακυβεύσει την αποτελεσματικότητα του ελέγχου των διαδικασιών αποθεματοποίησης ή να την καταστήσει αφύσικα επαχθή, δικαιολογεί άρνηση συνάψεως συμφωνητικών αποθεματοποίησης.
Πρόταση του γενικού εισαγγελέα:
Πρότεινε να δοθεί η απάντηση ότι «κατά την έννοια του κανονισμού (ΕΟΚ) 2015 της Επιτροπής της 13ης Αυγούστου 1976 και ιδίως των άρθρων 4, παράγραφος 2, στοιχείο γ και 14, στοιχείο α, τα συμφωνητικά αποθεματοποίησης που έχουν ως αντικείμενο ελαχίστη ποσότητα 100 εκατολίτρων για τον οίνο και 50 εκατολίτρων για το γλεύκος οίνου μπορούν να συνάπτονται με μεμονωμένους παραγωγούς ή με ομάδες παραγωγών ακόμη και σε περίπτωση που η εν λόγω ελαχίστη ποσότητα δεν αποθεματοποιήθηκε σε ένα μόνο τόπο. Ο εθνικός όμως οργανισμός παρέμβασης μπορεί να αρνηθεί να συνάψει το συμφωνητικό, όταν το προϊόν που θα αποτελέσει το αντικείμενο της αποθεματοποίησης και που ανήκει σε ένα μόνο ή σε περισσότερους παραγωγούς έχει κατατμηθεί σε μικρές ποσότητες και έχει εναποθηκευθεί σε τόπους τόσο απομακρυσμένους μεταξύ τους ώστε θα είναι αδύνατον ή πολύ επαχθές για τον οργανισμό παρεμβάσεως να διεξάγει τους ελέγχους που προβλέπονται από το άρθρο 7 του ίδιου κανονισμού».
(
*1
)	Γλώσσα διαδικασίας: η γερμανική.